Aktor om «El Chapo»: Førte krig mot familiemedlemmer
Tirsdag startet åpningsinnleggene for rettssaken til Joaquín Archivaldo Guzmán (61) – bedre kjent som «El Chapo». Aktor Adam Fels startet rettssaken med å fortelle jurymedlemmer hvordan Guzmán skal ha «sendt drapsmenn til å utslette konkurrentene sine» og «førte krig mot sine egne partnere» – inkludert egne familiemedlemmer, skriver Independent. Åpningsinnleggene ble forsinket etter at et jurymedlem ble engstelig og opprørt i forkant av rettssaken. Kvinnen hadde tatt med seg en legeerklæring for å få seg selv fjernet fra saken. – Denne personen har vært engstelig og opprørt siden hun ble valgt. Hadde jeg stilt ytterligere spørsmål, ville det resultert til et sammenbrudd, sa den føderale dommeren Brian Cogan, ifølge New York Post. Se video - slik ble han pågrepet: Kvinnen skal ha brast i gråt da hun ble valgt som jurymedlem sammen med seks andre kvinner og fem andre menn. Dommeren måtte derfor finne en erstatter sammen med advokatene i saken. Har du fått med deg «El Chapo»-saken? Se dokumentarfilmen her !Rettssaken mot den kjente narkobaronen startet mandag 5. november. Det har vært iverksatt strenge sikkerhetstiltak rundt rettssaken, hvor juryen på lik linje med vitnene har blitt anonymisert. Jurymedlemmene vil hver dag få politieskorte til og fra retten. I 2016 ble en meksikansk dommer i «El Chapo»-rettssaken skutt og drept på åpen gate. Rettssaken kan vare opp mot fire måneder, skriver Washington Post.Joaquín Guzmán ledet i flere år narkotikakartellet Alianza de Sangre, også kjent som Sinaloa-kartellet, som antas å være verdens største. 61-åringen er tiltalt for blant annet narkotikahandel, drap og hvitvasking. Senere på 1970-tallet begynte «El Chapo» å jobbe for narkokongen Miguel Ángel Félix Gallardo, som på den tiden var en av lederne i narkotikakartellet, som regjerte i det vestlige Mexico. I begynnelsen av «karrieren» jobbet 61-åringen som narkokurer i områder rundt grensen mellom USA og Mexico med fly. Narkobaronen presset oppdragsgiverne til å øke mengden narkotika som ble smuglet over grensen. Hvis narkosendingene ikke kom i tide, kunne smuglerne risikere å bli skutt i hodet. Guzmán benyttet seg av flere kreative smuglermetoder. Én av narkotikakartellets smuglermetoder, var å transportere stoffene i brannslukningsapparater eller hermetikkbokser. Narkobaronen ble i 2011 kåret til den tiende rikeste mannen i Mexico, hvor det ble anslått at han hadde en formue på åtte milliarder kroner, ifølge Forbes.
«El Chapo»-rettssaken er i gang, men ble forsinket av et engstelig jurymedlem som trakk seg i siste liten.